
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 276  
                                                            din 21 decembrie 2023
privind aprobarea Planului de acţiuni și de lucrări de interes local pe anul 2024, pentru repartizarea orelor de muncă pe care au obligația să le efectueze persoanele apte de muncă din familiile beneficiare de ajutor de incluziune

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 34.886/23.10.2023 şi la Consiliul Local Sighișoara cu nr. 35.072/24.10.2023, de referatul de aprobare, înregistrat cu nr. 34.885/23.10.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de dispoziţiile Legii nr. 196/2016 privind venitul minim de incluziune, cu modificările și completările ulterioare – cu precădere cele ale art. 61 alin. (1) din lege – și ale Normelor metodologice de aplicare a prevederilor Legii nr. 196/2016 privind venitul minim de incluziune, aprobate prin Hotărârea Guvernului nr. 1154/2022, cu modificările și completările ulterioare;
Având în vedere prevederile Hotărârii Consiliului Local Sighișoara nr. 242/29.09.2022, prin care s-a aprobat delegarea gestiunii prin atribuire directă a unor activități specifice serviciului public de salubrizare al Municipiului Sighișoara către S.C. Ecoserv Sig S.R.L., modificată și completată prin Hotărârea Consiliului Local Sighișoara nr. 122/30.05.2023;
Văzând adresa cu nr. 3.319/12.10.2023 a S.C. Ecoserv Sig S.R.L., înregistrată la Direcția de Asistență Socială Sighișoara cu nr. 3.619/12.10.2023, prin care, la solicitarea Direcției de Asistență Socială Sighișoara, instituție publică de interes local, cu personalitate juridică, în subordinea Consiliului Local Sighișoara, comunică Planul de acţiuni sau de lucrări de interes local propus, întocmit în conformitate cu Legea nr. 416/2001 privind venitul minim garantat, și ținând cont de prevederile Legii nr. 196/2016 privind venitul minim de incluziune – care intră în vigoare începând cu 01.01.2024 și abrogă Legea nr. 416/2001 privind venitul minim garantat, ajutorul social fiind astfel înlocuit cu ajutorul de incluziune – cu precădere cele care reglementează condițiile de acordare a ajutorului de incluziune și care mențin obligația persoanelor apte de muncă beneficiare de a presta lunar, la solicitarea primarului, activități sau lucrări de interes local, precum și obligația primarului de a întocmi anual un plan de acțiuni/lucrări de interes local, de a ține evidența orelor de muncă efectuate și de a asigura persoanelor instructajul în domeniul securității și sănătății la locul de muncă;
Având în vedere prevederile Legii nr. 52/2003 privind transparenţa decizională în administraţia publică, republicată, cu modificările și completările ulterioare;  
Văzând Raportul de specialitate al Direcției de Asistență Socială Sighișoara, înregistrat cu nr. 3.659/17.10.2023 și la Municipiul Sighișoara cu nr. 34.883/23.10.2023, cu propunerea de aprobare a Planului de acţiuni și de lucrări de interes local pe anul 2024, pentru repartizarea orelor de muncă pe care au obligația să le efectueze persoanele apte de muncă din familiile beneficiare de ajutor de incluziune;
Având în vedere amendamentul formulat și prezentat în plenul şedinţei ordinare a Consiliului Local Sighişoara de către domnul consilier local și viceprimar Burghelea Bogdan - Ioan, amendament însuşit şi votat de toți membrii Consiliului Local Sighişoara;
            Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. d), alin. (7) lit. b) și alin. (14), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
          H O T Ă R Ă Ş T E:
Art. 1. Se aprobă Planul de acţiuni/lucrări de interes local pe anul 2024, pentru repartizarea orelor de muncă pe care au obligația să le efectueze persoanele apte de muncă beneficiare de ajutor de incluziune, în baza Legii nr. 196/2016, conform anexei, care face parte integrantă din prezenta hotărâre.
Art. 2.  (1) În vederea aplicării prevederilor legale privind prestarea acțiunilor sau lucrărilor de interes local de către persoanele apte de muncă din familiile beneficiare de ajutor de incluziune, cuprinse în Planul de acţiuni și de lucrări de interes local menționat la art. 1 din prezenta hotărâre, S.C. Ecoserv Sig S.R.L. va ține evidența efectuării orelor de muncă de către beneficiarii de ajutor de incluziune, va asigura instructajul privind normele de tehnică a securității muncii și va supraveghea activitățile desfășurate de beneficiarii de ajutor de incluziune.

(2) În vederea implementării Planului de acţiuni și de lucrări de interes local prevăzut la art. 1 din prezenta hotărâre, Direcția de Asistență Socială Sighișoara va transmite lunar S.C. Ecoserv Sig S.R.L., până la sfârșitul lunii în curs, pentru luna următoare, lista cu persoanele apte de muncă din familiile beneficiare de ajutor de incluziune care prestează acțiuni sau lucrări de interes local și numărul orelor de muncă ce se vor efectua.

(3) S.C. Ecoserv Sig S.R.L. va comunica lunar Direcției de Asistență Socială Sighișoara, până la sfârșitul lunii, pentru luna în curs, situația privind prezența beneficiarilor de ajutor de incluziune, numărul de ore de muncă efectuate și denumirea acțiunilor sau lucrărilor prestate, în vederea întocmirii și înaintării către Agenția Județeană pentru Plăți și Inspecție Socială Mureș a documentației necesare pentru efectuarea plății ajutorului de incluziune sau, după caz, pentru suspendarea/încetarea dreptului la ajutorul de incluziune.
Art. 3. (1) Acțiunile sau lucrările de interes local prestate de către beneficiarii de ajutor de incluziune, cuprinse în Planul de acţiuni și de lucrări de interes local, menționat la art. 1 din prezenta hotărâre, vor fi prezentate, periodic, Consiliului Local Sighișoara, prin rapoarte și informări, ce vor cuprinde numărul persoanelor care prestează acțiunile sau lucrările de interes local, precum și denumirea acțiunilor și lucrărilor prestate sau executate de către beneficiarii de ajutor de incluziune, rapoarte și informări care vor fi aduse și la cunoștință publică, prin publicarea pe site-ul Municipiului Sighișoara și al Direcției de Asistență Socială Sighișoara.

(2) Rapoartele și informările menționate la aliniatul precedent, vor fi întocmite și prezentate Consiliului Local Sighișoara, de către S.C. Ecoserv Sig S.R.L. împreună cu Direcția de Asistență Socială Sighișoara, și vor fi aduse la cunoștință publică, prin publicarea pe site-ul Municipiului Sighișoara, prin intermediul Serviciului Relații Publice și Comunicare din cadrul Municipiului Sighișoara, precum și pe site-ul Direcției de Asistență Socială Sighișoara.


Art. 4. S.C. Ecoserv Sig S.R.L., Direcția de Asistență Socială Sighișoara și Serviciul Relații Publice și Comunicare din cadrul Municipiului Sighişoara, se încredinţează cu ducerea la îndeplinire a prevederilor prezentei hotărâri. 

Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 
PREŞEDINTE DE ŞEDINŢĂ,
  

           Tűrk Michaela                     
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Direcția de Asistență Socială Sighișoara;

  1 ex. Serviciul Relații Publice și Comunicare;

  1 ex. S.C. ECOSERV SIG S.R.L.

10 ex.

B.A.

